Ньюфаундленд

Ньюфаундленд (Newfoundland) – Атлантика океанындагы арал, Канаданын жээгинде (Ньюфаундленд провинциясында). Аянты 111 миң км2. Калкы 500 миңдей. Бийиктиги 814 мге чейин. Көптөгөн көлдөр жана саздар бар. Ийне жалбырактуу токой жана тундра ээлейт. Балык кармалат. Карагай даярдалат. Негизги шаары – Сент-Жонс. Колдонулган адабияттар “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111-7